**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2021 M. RUGSĖJO 29 D. SPRENDIMO NR. T1-249 „DĖL PLUNGĖS RAJONO SAVIVALDYBĖS ŠVIETIMO ĮSTAIGŲ DARBUOTOJŲ (TIKSLINIŲ PAREIGYBIŲ) KELIONĖS IŠLAIDŲ KOMPENSAVIMO TVARKOS APRAŠO PATVIRTINIMO“ IR JĮ KEITUSIŲ SPRENDIMŲ PAKEITIMO**

2023 m. gruodžio 21 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Lietuvos Respublikos švietimo įstatymo 69 straipsnio 7 dalimi, Lietuvos Respublikos sveikatos priežiūros įstaigų įstatymo 28 straipsnio 2 dalies 10 punktu, Lietuvos Respublikos transporto lengvatų įstatymo 6 straipsnio 2 dalimi ir siekdama užtikrinti gyventojų teisę į kokybiškas viešąsias paslaugas, Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės tarybos 2021 m. rugsėjo 29 d. sprendimu Nr. T1-249 patvirtintą „Plungės rajono savivaldybės švietimo įstaigų darbuotojų (tikslinių pareigybių) kelionės išlaidų kompensavimo tvarkos aprašą“ (su visais pakeitimais) ir išdėstyti jį nauja redakcija (pridedama).

2. Nustatyti, kad šis sprendimas įsigalioja nuo 2024 m. sausio 1 d.

Savivaldybės meras

SUDERINTA:

Savivaldybės meras Audrius Klišonis

Savivaldybės vicemeras Žydrūnas Purauskis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Finansų skyriaus vedėja Daiva Mažeikienė

Buhalterinės apskaitos skyriaus vedėja Genovaitė Pečkauskienė

Švietimo ir sporto skyriaus vedėjas Gintautas Rimeikis

Kultūros, turizmo ir viešųjų ryšių skyriaus vedėja Vida Saukalienė

Socialinės paramos skyriaus vedėja Jolanta Puidokienė

Jaunimo reikalų koordinatorė Jurga Venckuvienė

Savivaldybės gydytoja Oresta Gerulskienė

Protokolo skyriaus kalbos tvarkytoja Simona Grigalauskaitė

Sprendimą rengė Švietimo ir sporto skyriaus vyr. specialistė Julija Čiuželienė

PATVIRTINTA

Plungės rajono savivaldybės

tarybos 2021 m. rugsėjo 29 sprendimu Nr. T1-249 (su pakeitimais)

(nauja redakcija 2023 m. gruodžio 21 d. sprendimu Nr. T1- )

**PLUNGĖS RAJONO SAVIVALDYBĖS ĮSTAIGŲ DARBUOTOJŲ KELIONĖS IŠLAIDŲ KOMPENSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Plungės rajono savivaldybės įstaigų darbuotojų kelionės išlaidų kompensavimo tvarkos aprašas (toliau – Aprašas) reglamentuoja Plungės rajono savivaldybės įstaigose dirbančių specialistų, važiuojančių į darbą nuo 10 km atstumu, kelionės išlaidų kompensavimą.

2. Aprašo tikslas – sudaryti palankesnes sąlygas įdarbinti kvalifikuotus specialistus, užtikrinant gyventojų teisę į kokybiškas viešąsias paslaugas.

3. Apraše vartojamos sąvokos:

**Įstaiga** – Plungės rajono savivaldybės viešoji arba biudžetinė įstaiga, kurios savininkė arba dalininkė yra Plungės rajono savivaldybės taryba.

**Specialistas** – įstaigos darbuotojas, išskyrus įstaigos vadovą ir pavaduotojus.

**Papildomas kelionės išlaidų kompensacinis krepšelis –** įstaigai skiriamas papildomas maksimalus (vadovaujantis Aprašo 9 punktu) 10 mėnesių (švietimo įstaigoms) ir 11 mėnesių (kito pobūdžio įstaigoms) finansavimas, skirtas kompensuoti kelionės išlaidas specialistams, numatytiems šio Aprašo 7.2 papunktyje, išskyrus gydymo įstaigoms, kurioms lėšos numatomos biudžeto lėšų iš socialiai saugios ir sveikos aplinkos kūrimo programos naudojimo sutartyje.

**II SKYRIUS**

**SPECIALISTŲ KELIONĖS IŠLAIDŲ KOMPENSAVIMAS**

4. Plungės rajono savivaldybės įstaigų specialistų kelionės išlaidų kompensavimo dydis – 0,10 euro už 1 km.

5. Kelionės maršruto ilgis apvalinamas kilometrais. Viešai prieinamų elektroninių žemėlapių atstumo skaičiuoklėje *https:///www.google.lt/maps* (kai vietovė nerandama – *https:///www.maps.lt*) nurodomu trumpiausiu prašyme nurodyto maršruto atstumu nustačius kelionės atstumą. Tuo atveju, jei vadovaujantis šiais žemėlapiais gali būti pasirinkti keli maršrutai, specialistas, vadovaudamasis protingumo ir sąžiningumo principais, gali pasirinkti jam patogiausią maršrutą, tokio pasirinkimo priežastis nurodydamas prašyme.

6. Kompensuojamų kelionės išlaidų dydis skaičiuojamas pagal formulę:

Išlaidos = a × 2 × d × k,

kur:

a – trumpiausias atstumas nuo gyvenamosios vietovės iki vietovės, kurioje dirba;

d – važiuotų į darbą dienų skaičius per mėnesį;

k – 1 kilometro kompensavimo dydis.

7. Kelionės išlaidų kompensaciją gali gauti:

7.1. specialistas, kurio pareigybė yra įtraukta į Plungės r. savivaldybės įstaigų darbuotojų, kurių kelionės į darbą ir namus išlaidos kompensuojamos, sąrašą, patvirtintą Plungės r. savivaldybės mero potvarkiu, ir tik tuo atveju, jei specialisto nuolatinė gyvenamoji vieta nesutampa su darbo vieta ir į darbą važiuojama toliau nei 10 km;

7.2. specialistas, kurio pareigybė nėra įtraukta į Plungės r. savivaldybės įstaigų darbuotojų, kurių kelionės į darbą ir namus išlaidos kompensuojamos, sąrašą, atskiru Plungės r. meno mokyklos, sportinio ugdymo įstaigos, gydymo įstaigos (kurios steigėjas ar viena iš dalininkių yra Savivaldybė) vadovo įsakymu, gavus įstaigos tarybos ar dalininkų pritarimą, atsižvelgiant į skirtus asignavimus įstaigai, specialistų kelionės išlaidoms kompensuoti bei į kriterijus (jei atitinką nors vieną kriterijų), kuriais vadovaujantis įstaigos vadovas gali kompensuoti kelionės išlaidas specialistui:

7.2.1. buvo skelbtos bent dvi atrankos laisvai specialisto darbo vietai užimti, ir jų metu neatsirado nė vieno kandidato, o skelbiant trečią kartą, skelbime nurodoma, jog bus kompensuojamos kelionės išlaidos;

7.2.2. paskelbus atranką, dokumentus pateikė tik vienas kandidatas ir jis sutinka dirbti tik su sąlyga, jog kelionės išlaidos bus kompensuojamos;

7.2.3. specialistas, kuris pasižymi aukštais profesiniais pasiekimais, ir priėmus jį į darbą, įstaigai bus kuriama papildoma pridėtinė vertė;

7.2.4. dirbančiam specialistui, kuris pasižymi aukštais profesiniais pasiekimais, dėl kurio įstaigai yra kuriama papildoma pridėtinė vertė.

8. Įstaigos vadovas, nurodytos Aprašo 7.2. punkte, suderinęs su įstaigos taryba ar dalininkais, patvirtina vidaus tvarką, remiantis šio Aprašo nuostatais, kurioje nurodo minimalų atstumą (nuo gyvenamosios vietos iki darbo vietos), bet jis negali būti mažesnis nei 10 km, nuo kurio yra kompensuojamos kelionės išlaidos įstaigos specialistams, atsižvelgdamas į skirtus metinius asignavimus įstaigai.

9. Mėnesinis kompensacijos dydis vienam specialistui apskaičiuojamas pagal Aprašo 6 punkte nurodytą formulę:

9.1. tuo atveju, jei specialistas į darbą vyksta ne visuomeniniu transportu, tačiau kelionės išlaidų mėnesinis kompensacijos dydis negali viršyti 100 Eur vienam specialistui;

9.2. tuo atveju, jei specialistas dirbantis gydimo įstaigoje, į darbą vyksta ne visuomeniniu transportu, tačiau kelionės išlaidų mėnesinis kompensacijos dydis negali viršyti 500 Eur vienam specialistui.

10. Jei specialistas į darbą vyksta visuomeniniu transportu:

10.1. jam kelionės išlaidos apmokamos pagal pateiktus kelionės išlaidas pagrindžiančius dokumentus, įvertinus važiuotų į darbą dienų skaičius, tačiau kelionės išlaidų mėnesinis kompensacijos dydis negali viršyti 100 Eur vienam specialistui (išskyrus gydymo įstaigose dirbančius specialistus);

10.2. gydymo įstaigose dirbančių specialistų išlaidos apmokamos pagal pateiktus kelionės išlaidas pagrindžiančius dokumentus, įvertinus važiuotų į darbą dienų skaičius, tačiau kelionės išlaidų mėnesinis kompensacijos dydis negali viršyti 500 Eur vienam specialistui.

11. Specialistas, pageidaujantis gauti kelionės išlaidų kompensaciją, įstaigos vadovui pateikia prašymą (1 priedas) skirti kompensaciją, kuriame nurodo nuolatinę gyvenamąją vietą, atstumą nuo gyvenamosios vietos iki įstaigos.

12. Įstaigos vadovas įsakymu patvirtina vardinį specialistų, pageidaujančių gauti kelionės išlaidų kompensaciją, sąrašą ir specialisto kelionės maršrutą, kuriame nurodomas atstumas nuo gyvenamosios vietos iki įstaigos ir atgal ar darbo vietos.

13. Kelionės išlaidų kompensacija specialistams, įstaigos vadovo nustatyta tvarka, apskaičiuojama ir mokama vadovaujantis darbo laiko apskaitos žiniaraščiu, darbo grafiku, šiuo Aprašu. Kompensacijos dydį apskaičiuoja įstaigą aptarnaujantis buhalteris.

14. Kelionės išlaidų kompensacija nemokama specialisto atostogų, nedarbingumo, komandiruočių metu ir nuotolinio darbo metu.

**III SKYRIUS**

**LĖŠŲ PLANAVIMAS IR SKYRIMAS ĮSTAIGOMS**

15. Lėšas kompensacijoms mokėti kasmet planuoja Plungės rajono savivaldybės administracija pagal įstaigų pateiktus duomenis:

15.1 įvertinus dirbančių specialistų skaičių, kurių pareigybė yra įtrauktą į Plungės r. savivaldybės įstaigų darbuotojų, kurių kelionės į darbą ir namus išlaidos kompensuojamos, sąrašą;

15.2. Plungės r. meno mokykloms ir/ar sportinio ugdymo įstaigoms (kurios steigėjas ar viena iš dalininkių yra Savivaldybė) skiriama iki 5 Papildomų kelionės išlaidų kompensacinių krepšelių, įgyvendinant Aprašo 7.2 papunkčio nuostatas, pagal šių įstaigų pateiktus duomenis.

15.3. Plungės r. gydymo įstaigai, kurios (kurios steigėjas ar viena iš dalininkių yra Savivaldybė) skiriamos lėšos kelionės išlaidoms kompensuoti numatomos biudžeto lėšų iš socialiai saugios ir sveikos aplinkos kūrimo programos naudojimo sutartyje.

16. Plungės rajono savivaldybės įstaigų specialistų kelionės išlaidų kompensavimo lėšų šaltinis – Savivaldybės tarybos sprendimu skirtos Savivaldybės biudžeto lėšos, kurios numatomos kasmet tvirtinant įstaigų biudžetus. Veiklą koordinuojantis Savivaldybės administracijos skyrius, kasmet iki rugsėjo mėn. surenka lėšų panaudojimo duomenis iš įstaigų ir įvertina lėšų likutį įstaigose. Jeigu įvertinus situaciją, matoma, jog įstaigos nepanaudos visų jai skirtų asignavimų, lėšos Savivaldybės tarybos sprendimu gali būti perkeltos kitoms įstaigoms, kurioms trūksta lėšų kompensuoti kelionės išlaidas. Pasikeitus lėšų poreikiui, metų eigoje numatytos lėšos didinamos arba mažinamos.

17. Įstaigos metų lėšų poreikis kelionės išlaidoms kompensuoti turi būti suderintas su įstaigos veiklą koordinuojančiu Plungės r. savivaldybės administracijos skyriumi, o Plungės rajono savivaldybės administracijos skyrius, koordinuojantis įstaigų veiklą, apibendrinęs gautus duomenis iš įstaigų ir suderinęs su Plungės rajono savivaldybės administracijos direktoriumi, pateikia Finansų ir biudžeto skyriui biudžeto projekto rengimo darbų grafike nustatytais terminais.

**IV SKYRIUS**

**ĮSTAIGŲ DARBUOTOJŲ, KURIŲ KELIONĖS Į DARBĄ IR NAMUS IŠLAIDOS KUOMPENSUOJAMOS, PAREIGYBIŲ SĄRAŠO SUDARYMAS**

18 Specialistų pareigybių sąrašą, kurių kelionės į darbą ir namus išlaidos kompensuojamos, tvirtinamos Savivaldybės mero potvarkiu, Plungės r. savivaldybės darbo grupės, skirtos įvertinti kelionės išlaidų kompensavimo poreikio pagrįstumą, siūlymu, išskyrus šio Aprašo 7.2 papunktyje numatytais atvejais.

19. Plungės r. savivaldybės darbo grupei, skirtai įvertinti kelionės išlaidų kompensavimo poreikio pagrįstumą, siūlymus dėl pareigybių įtraukimo į specialistų pareigybių sąrašą, kurių kelionės į darbą ir namus išlaidos kompensuojamos, teikia Plungės r. įstaigų vadovai, kurie pateikia argumentuotus siūlymus ir nurodo priežastis (teikimą gali vykdyti ir kelių to paties tipo įstaigų vadovai kartu).

20. Plungės r. savivaldybės darbo grupė, skirta įvertinti kelionės išlaidų kompensavimo poreikio pagrįstumą, atsižvelgdama į nurodytas priežastis, priima sprendimą ir teikia Plungės r. savivaldybės merui siūlymą įtraukti pareigybes į specialistų pareigybių sąrašą, kurių kelionės į darbą ir namus išlaidos kompensuojamos.

21. Specialistų pareigybių sąrašas, kurių kelionės į darbą ir namus išlaidos kompensuojamos, peržiūrimas kiekvienais metais, įvertinant specialistų pasiūlą darbo rinkoje.

22. Plungės r. savivaldybės darbo grupė, skirta įvertinti kelionės išlaidų kompensavimo poreikio pagrįstumą, sudaroma Savivaldybės mero potvarkiu 3 metų laikotarpiui iš 7 asmenų: 2 Savivaldybės mero deleguotų asmenų, kurių vienas turi būti Savivaldybės biudžetinės įstaigos vadovas, ir 5 Administracijos direktoriaus deleguotų (rekomenduojama asmenų, atstovaujančių kultūros, švietimo, sveikatos ir socialinės veiklos sritis), iš kurių vienas turi atstovauti Administracijos skyriui, atsakingam už Savivaldybės biudžeto sudarymą. Sudarant darbo grupę tvirtinami jos nuostatai bei paskiriamas darbo grupės pirmininkas ir jo pavaduotojas.

**V SKYRIUS**

**BAIGIAMOSIOS NUOSTATOS**

23. Kelionės išlaidų kompensacijos mokėjimas nutraukiamas:

23.1 specialistui nutraukus darbo sutartį;

23.2. specialistui persikėlus gyventi arčiau nei 10 km nuo vietovės, kurioje dirba;

23.3. savo noru atsisakius kelionės išlaidų kompensacijos;

23.4. išaiškėjus, jog buvo pateikti tikrovės neatitinkantys faktai (turint pagrįstų įtarimų, jog kompensacija buvo skirta neteisėtai, įstaiga išmokėtą kompensaciją gali susigrąžinti teisės aktų nustatyta tvarka);

23.5. tuo atveju, jei specialistui buvo skirtos Savivaldybės biudžeto lėšos įgyti papildomą kvalifikaciją, ir dėl šios priežasties specialistui sudarytos geresnės darbo sąlygos, ne ilgiau nei trys metai nuo šių aplinkybių atsiradimo;

23.6. dėl kitų priežasčių specialistui atsisakius.

24. Kompensacija nesiejama su darbo užmokesčio dydžiu ir nėra atlyginimo dalis.

25. Specialistai, įstaigų vadovai atsako už pateiktų duomenų teisingumą.

26. Įstaigų vadovai atsako už kelionės išlaidų paskyrimo specialistams teisėtumą.

27. Įstaigų vadovai ir specialistai, nesilaikantys šiame Apraše nustatytų reikalavimų, atsako pagal galiojančius Lietuvos Respublikos teisės aktus.

28. Savivaldybės meras gali įgalioti kitą asmenį (vicemerą) tvirtinti Specialistų pareigybių sąrašą, kurių kelionės į darbą ir namus išlaidos kompensuojamos.

29. Apraše numatytų lėšų panaudojimo kontrolę vykdo Savivaldybės kontrolės ir audito tarnyba.

30. Informacija apie Aprašo nuostatų taikymą yra vieša ir skelbiama Savivaldybės tinklapyje [www.plunge.lt](http://www.plunge.lt).

\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės įstaigų darbuotojų kelionės išlaidų kompensavimo tvarkos aprašo

1 priedas

**(Prašymo formos pavyzdys)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklaruotos gyvenamosios vietos adresas, telefono Nr.)

..................................

(adresatas)

**PRAŠYMAS**

**DĖL KELIONĖS IŠLAIDŲ KOMPENSAVIMO**

\_\_\_\_\_\_\_\_\_\_

(data)

\_\_\_\_\_\_\_\_\_\_\_

(vieta)

Prašau skirti man kelionės išlaidų dalinę kompensaciją už vykimą į darbą (pirmyn ir atgal) maršrutu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( deklaruotos gyvenamosios vietos tikslus adresas – darbovietės tikslus adresas)

Maršruto atstumas (į vieną pusę) – \_\_\_\_\_\_\_\_\_\_\_\_\_\_\_kilometrai.

Tvirtinu, kad mano pateikti duomenys yra teisingi. Esu informuotas (-a), kad pasikeitus deklaruotai gyvenamajai ar darbo vietai, privalau per 3 (tris) darbo dienas raštu informuoti Įstaigos vadovą.

Neprieštarauju, kad mano pateikti asmens duomenys būtų tvarkomi kelionės išlaidų kompensavimo tikslais.

Su Plungės rajono savivaldybės įstaigų darbuotojų kelionės išlaidų kompensavimo tvarkos aprašu esu susipažinęs (-usi).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(vardas, pavardė) (parašas)

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2021 M. RUGSĖJO 29 D. SPRENDIMO NR. T1-249 „DĖL PLUNGĖS RAJONO SAVIVALDYBĖS ŠVIETIMO ĮSTAIGŲ DARBUOTOJŲ (TIKSLINIŲ PAREIGYBIŲ) KELIONĖS IŠLAIDŲ KOMPENSAVIMO TVARKOS APRAŠO PATVIRTINIMO“ IR JĮ KEITUSIŲ SPRENDIMŲ PAKEITIMO“** |
| 2023 m. gruodžio 4 d.  Plungė |

**1. Parengto sprendimo projekto tikslai, uždaviniai.**

Pakeisti Plungės rajono savivaldybės švietimo įstaigų darbuotojų (tikslinių pareigybių) kelionės išlaidų kompensavimo tvarkos aprašą (toliau – Aprašas) (su visais pakeitimais) ir išdėstyti jį nauja redakcija.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Reikalinga pakeisti Plungės rajono savivaldybės švietimo įstaigų darbuotojų (tikslinių pareigybių) kelionės išlaidų kompensavimo tvarkos aprašo, patvirtinto Plungės rajono savivaldybės tarybos 2021 m. rugsėjo 29 d. sprendimu Nr. T1-249 „Dėl Plungės rajono savivaldybės švietimo įstaigų darbuotojų (tikslinių pareigybių) kelionės išlaidų kompensavimo tvarkos aprašo patvirtinimo“ (su visais pakeitimais).

**3. Kodėl būtina priimti sprendimą, kokių pozityvių rezultatų laukiama.**

Pakeitimai siūlomi siekiant sudaryti sąlygas pritraukti kitų sričių, ne tik švietimo įstaigų, specialistus, kurių trūksta darbo rinkoje. Gavus VšĮ Plungės rajono savivaldybės ligoninės (toliau – Ligoninė) 2023 m. rugsėjo 21 d. raštą Nr. 396, paaiškėjo, jog Ligoninė kelionės išlaidoms apmokėti skiria apie 39 tūkst. eurų. Kadangi iki šiol Ligoninės šiame Apraše nebuvo, pagal Lietuvos Respublikos teisės aktus skiriamos lėšos negali būti vertinamos kaip kompensacija, o yra traktuojamos kaip su darbo užmokesčiu susijusios pajamos. Dėl šios priežasties Ligoninė iš nurodytos sumos skiria apie 15,5 tūkst. eurų padengti privalomus mokesčius, susijusius su darbo užmokesčiu. Patvirtintus naują Aprašą, Ligoninei bus sudarytas teisinis pagrindas lėšas naudoti kaip kompensaciją.

**4. Lėšų poreikis ir finansavimo šaltiniai.**

Lėšų šaltinis – Savivaldybės biudžeto lėšos. Lėšos numatomos įstaigų biudžetuose pagal asmenų, dirbančių įstaigose skaičių, atsižvelgiant į pareigybių sąrašą, kurių išlaidos kompensuojamos.

Lėšų poreikį galima nurodyti tik pagal galiojantį reglamentavimą. 2024 metams, remiantis švietimo įstaigų ir Ligoninės pateiktais duomenimis, poreikis siekia beveik 91 tūkst. eurų. Lėšų poreikis, patvirtinus Aprašą, tikrai didės, bet sudėtinga prognozuoti kiek, nes tai priklauso nuo to, kiek kreipsis kito pobūdžio įstaigų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Sprendimo lyginamasis variantas pridedamas.

**7. Sprendimo projekto antikorupcinis vertinimas.**

Vadovaujantis LR Korupcijos prevencijos įstatymo 8 straipsnio 1 dalies 2 punktu, antikorupcinis teisės akto projekto vertinimas atliekamas.

**8. Nurodyti, kieno iniciatyva sprendimo projektas yra parengtas.**

VšĮ Plungės rajono savivaldybės ligoninės ir Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

**-**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės viešosioms ir biudžetinėms įstaigoms, kurių savininkė arba dalininkė yra Plungės rajono savivaldybės taryba.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Tikimasi užtikrinti reikalingų specialistų įdarbinimą Plungės r.* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* | *Esant pakankamam viešųjų paslaugų spektrui, rajonas tampa patrauklesnis gyventojams kurtis ir gyventi rajone* | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Julija Čiuželienė