**Projektas**

**PLUNGĖS RAJONO** **SAVIVALDYBĖS**

**TARYBA**

**SPRENDIMAS**

**DĖL PAREIGINĖS ALGOS KOEFICIENTO NUSTATYMO PLUNGĖS RAJONO SAVIVALDYBĖS KONTROLIEREI DANUTEI JARAŠIŪNIENEI IR SAVIVALDYBĖS TARYBOS 2021 M. KOVO 25 D. SPRENDIMO NR. T1-85 „DĖL PLUNGĖS RAJONO SAVIVALDYBĖS KONTROLIERIAUS DARBO UŽMOKESČIO NUSTATYMO“ PRIPAŽINIMO NETEKUSIU GALIOS**

2023 m. gruodžio 21 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 7 punktu, Lietuvos Respublikos valstybės tarnybos įstatymo (2023 m. gegužės 25 d. įstatymo Nr. XIV-1985 redakcija) 19 straipsnio 1 dalimi, 20 straipsnio 1, 2 dalimis, 21 straipsnio 3 dalimi, 2 priedu, Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatymo 3 straipsnio 1 dalimi, Lietuvos Respublikos Vyriausybės 2023 m. lapkričio 8 d. nutarimu Nr. 858 „Dėl Valstybės ir savivaldybių institucijų ir įstaigų vertinimo kriterijų įverčių aprašo patvirtinimo“, Plungės rajono savivaldybės taryba n u s p r e n d ž i a:

1. Nustatyti Plungės rajono savivaldybės kontrolierei Danutei Jarašiūnienei pareiginės algos koeficientą – 2,36.

2. Pripažinti netekusiu galios Plungės rajono savivaldybės tarybos 2021 m. kovo 25 d. sprendimą Nr. T1-85 „Dėl Plungės rajono savivaldybės kontrolieriaus darbo užmokesčio nustatymo“.

3. Nustatyti, kad šis sprendimas įsigalioja 2024 m. sausio 1 d.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimo projektą rengė Juridinio ir personalo administravimo skyriaus vedėjo pavaduotoja Ilona Meškauskienė

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**DĖL PAREIGINĖS ALGOS KOEFICIENTO NUSTATYMO PLUNGĖS RAJONO SAVIVALDYBĖS KONTROLIEREI DANUTEI JARAŠIŪNIENEI IR SAVIVALDYBĖS TARYBOS 2021 M. KOVO 25 D. SPRENDIMO NR. T1-85  „DĖL PLUNGĖS RAJONO SAVIVALDYBĖS KONTROLIERIAUS DARBO UŽMOKESČIO NUSTATYMO“ PRIPAŽINIMO NETEKUSIU GALIOS**

2023 m. gruodžio 5 d.

Plungė

**1. Parengto sprendimo projekto tikslai ir uždaviniai:**

Įgyvendinti LR Valstybės tarnybos įstatymo Nr. VIII-1316 pakeitimo įstatymo Nr. XIV-1985 ir lydinčių teisės aktų nuostatas, susijusias su pareiginės algos koeficiento nustatymu savivaldybės kontrolierei Danutei Jarašiūnienei. Savivaldybės kontrolierei nustačius pareiginės algos koeficientą 2,36 jos pareiginė alga sudarytų 4 213.54 Eur (neatskaičius mokesčių).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą**

LR Seimas 2023 m. gegužės 25 d. priėmė Valstybės tarnybos įstatymo pakeitimo įstatymą Nr. XIV-1985, kuriuo nuo 2024 m. sausio 1 d. iš esmės keičiamas Valstybės tarnybos įstatymas (toliau – Įstatymas). Įstatymo 19 straipsnis nustato, kad įstaigų vadovams nebebus skaičiuojamas ir mokamas priedas už tarnybos Lietuvos valstybei stažą. Įstatymo 20 straipsnio 2 dalis nustato, kad pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas pareiginės algos (atlyginimo) bazinis dydis. Pareiginė alga apskaičiuojama pareiginės algos koeficientą dauginant iš šio bazinio dydžio. LR pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatymas nustato, kad pareiginei algai (atlyginimams) apskaičiuoti yra taikomas pareiginės algos (atlyginimo)bazinis dydis, kuris lygus Valstybės duomenų agentūros paskelbtam 2022 metų vidutiniam mėnesiniam šalies (su individualiomis įmonėmis) darbo užmokesčiui ir yra 1 785,4 euro.

Įstatymo pakeitimo įstatyme nustatyta, kad valstybės tarnautojams iki šio įstatymo įsigaliojimo nustatyta pareiginė alga negali būti sumažinta tol, kol jie eina tas pačias pareigas. Savivaldybės kontrolierei 2021 metais nustatytas pareiginės algos koeficientas yra 17,5, priedas už tarnybos Lietuvos valstybei stažą – 29 metai.

Lietuvos Respublikos Vyriausybė 2023 m. lapkričio 8 d. priėmė nutarimą, kuriuo patvirtintas Valstybės ir savivaldybių institucijų ir įstaigų vertinimo kriterijų įverčių aprašas, kuriuo vadovaujantis nuo 2024 m. sausio 1 d. nustatomi savivaldybių institucijų įstaigų vadovų pareiginių algų koeficientai. Vadovaujantis nutarimo nuostatomis, Plungės rajono savivaldybės kontrolieriaus pareiginės algos koeficiento intervalas 1,5–2,5.

Sprendimo projektu siūloma Savivaldybės kontrolierei Danutei Jarašiūnienei nustatyti pareiginės algos koeficientą – 2,36.

Pripažinti netekusiu galios Plungės rajono savivaldybės tarybos 2021 m. kovo 25 d. sprendimą Nr. T1-85 „Dėl Plungės rajono savivaldybės kontrolieriaus darbo užmokesčio nustatymo“.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą bus įgyvendinti teisės aktų reikalavimai.

**4. Lėšų poreikis ir finansavimo šaltiniai.**

Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nepateikiama.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas.

**7. Sprendimo projekto antikorupcinis vertinimas.**

Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Juridinio ir personalo administravimo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės Kontrolės ir audito tarnybai, Juridinio ir personalo administravimo, Buhalterinės apskaitos, Finansų ir biudžeto skyriams.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nepateikiama.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Juridinio ir personalo administravimo skyriaus vedėjo pavaduotoja Ilona Meškauskienė